FI Euroopan unionin virallinen lehti L 300/39

KOMISSION TÄYTÄNTÖÖNPANOASETUS (EU) N:o 1097/2014,

annettu 17 päivänä lokakuuta 2014,

asetuksen (EU) N:o 479/2010 muuttamisesta jäsenvaltioiden maito- ja maitotuotealalla tekemien ilmoitusten osalta

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 151 artiklan kolmannen alakohdan ja 223 artiklan 3 kohdan,

sekä katsoo seuraavaa:

(1) Asetuksen (EU) N:o 1308/2013 151 artiklassa vahvistetaan raakamaidon ensiostajien velvoite ilmoittaa 1 päivästä huhtikuuta 2015 alkaen toimivaltaiselle kansalliselle viranomaiselle niille kunkin kuukauden aikana toimitetun raakamaidon kokonaismäärä ja jäsenvaltioiden velvoite ilmoittaa tämä määrä komissiolle. Komission asetuksessa (EU) N:o 479/2010 (2) olisi sen vuoksi vahvistettava säännöt tällaisten ilmoitusten ajoittamisesta.

(2) Asetuksen (EU) N:o 479/2010 1 artiklassa mainitut ilmoitukset liittyvät tukijärjestelmiin, joita ei enää sovelleta, ja ne olisi sen vuoksi poistettava.

(3) Velvoite käyttää tietojärjestelmiä komission asetuksen (EY) N:o 792/2009 (3) mukaisesti sisällytettiin mainitun asetuksen nojalla asetukseen (EU) N:o 479/2010 komission täytäntöönpanoasetuksella (EU) N:o 1333/2013 (4), lukuun ottamatta asetuksen (EU) N:o 479/2010 2, 4 ja 6 artiklassa tarkoitettuja ilmoituksia. Kyseisten ilmoitusten käsittelyn kannalta tarpeelliset tietojärjestelmien muutokset saadaan valmiiksi vuoden 2014 loppuun mennessä. Sen vuoksi asetusta (EU) N:o 479/2010 olisi muutettava.

(4) Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,

ON HYVÄKSYNYT TÄMÄN ASETUKSEN:

1 artikla

Muutetaan asetus (EU) N:o 479/2010 seuraavasti:

1) Poistetaan I luku.

2) Lisätään I a luku seuraavasti: ”I a LUKU RAAKAMAIDON TOIMITTAMINEN ENSIOSTAJILLE 1 a artikla 1. Jäsenvaltioiden on 1 päivästä toukokuuta 2015 alkaen ilmoitettava asetuksen (EU) N:o 1308/2013 151 artiklan nojalla komissiolle viimeistään kunkin kuukauden 25 päivänä sen lehmän raakamaidon kokonaismäärä, joka on edellisen kuukauden aikana toimitettu jäsenvaltioiden alueelle sijoittautuneille ensiostajille. Toimitetun lehmän raakamaidon kokonaismäärä on ilmaistava kilogrammoina viitaten maidon todelliseen rasvapitoisuuteen. 2. Jäsenvaltioiden on toteutettava aiheelliset toimenpiteet varmistaakseen, että kaikki jäsenvaltion alueelle sijoittautuneet ensiostajat ilmoittavat toimivaltaiselle kansalliselle viranomaiselle niille kunkin kuukauden aikana toimitetun lehmän raakamaidon kokonaismäärän ajoissa ja täsmällisesti, jotta 1 kohdassa vahvistettua määräaikaa voidaan noudattaa.”

3) Poistetaan 2 artiklan 3 kohdan b alakohdasta ilmaisu ”jos saatavilla”.

4) Korvataan 4 artiklassa viittaus K kohtaan viittauksella J kohtaan.

5) Korvataan 8 artikla seuraavasti: ”8 artikla 1. Tässä asetuksessa tarkoitetut ilmoitukset on tehtävä komission asetuksen (EY) N:o 792/2009 (*) mukaisesti. 2. Poiketen siitä, mitä 1 kohdassa säädetään, 31 päivään joulukuuta 2014 saakka jäsenvaltioiden on tehtävä 2, 4 ja 6 artiklassa tarkoitetut ilmoitukset komissiolle sähköisesti komission niiden käyttöön asettamien menetelmien mukaisesti. Ilmoitusten muoto ja sisältö on määritettävä niiden mallien tai menetelmien perusteella, jotka komissio on asettanut toimivaltaisten viranomaisten käyttöön. Näitä malleja ja menetelmiä mukautetaan ja päivitetään sen jälkeen, kun asiasta on ilmoitettu asetuksen (EU) N:o 1308/2013 229 artiklassa tarkoitetulle komitealle ja tarvittaessa asianomaisille toimivaltaisille viranomaisille. (*) Komission asetus (EY) N:o 792/2009, annettu 31 päivänä elokuuta 2009, yhteisen markkinajärjestelyn, suorien tukien järjestelmän, maataloustuotteiden menekinedistämisen ja syrjäisimpiin alueisiin ja Egeanmeren pieniin saariin sovellettavien järjestelyjen täytäntöönpanemiseksi jäsenvaltioiden komissiolle toimittamien tietojen ja asiakirjojen tiedoksiantamista koskevista yksityiskohtaisista säännöistä (EUVL L 228, 1.9.2009, s. 3).”"

2 artikla

Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.

Sitä sovelletaan 1 päivästä marraskuuta 2014.

Sen 1 artiklan 2 kohtaa sovelletaan kuitenkin 1 päivästä toukokuuta 2015.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 17 päivänä lokakuuta 2014. Komission puolesta Puheenjohtaja José Manuel BARROSO

(1) EUVL L 347, 20.12.2013, s. 671.

(2) Komission asetus (EU) N:o 479/2010, annettu 1 päivänä kesäkuuta 2010, neuvoston asetuksen (EY) N:o 1234/2007 soveltamista koskevista säännöistä siltä osin kuin on kyse jäsenvaltioiden ilmoituksista komissiolle maito- ja maitotuotealalla (EUVL L 135, 2.6.2010, s. 26).

(3) Komission asetus (EY) N:o 792/2009, annettu 31 päivänä elokuuta 2009, yhteisen markkinajärjestelyn, suorien tukien järjestelmän, maataloustuotteiden menekinedistämisen ja syrjäisimpiin alueisiin ja Egeanmeren pieniin saariin sovellettavien järjestelyjen täytäntöönpanemiseksi jäsenvaltioiden komissiolle toimittamien tietojen ja asiakirjojen tiedoksiantamista koskevista yksityiskohtaisista säännöistä (EUVL L 228, 1.9.2009, s. 3).

(4) Komission täytäntöönpanoasetus (EU) N:o 1333/2013, annettu 13 päivänä joulukuuta 2013, asetusten (EY) N:o 1709/2003, (EY) N:o 1345/2005, (EY) N:o 972/2006, (EY) N:o 341/2007, (EY) N:o 1454/2007, (EY) N:o 826/2008, (EY) N:o 1296/2008, (EY) N:o 1130/2009, (EU) N:o 1272/2009 ja (EU) N:o 479/2010 muuttamisesta maatalouden yhteisen markkinajärjestelyn ilmoitusvelvoitteiden osalta (EUVL L 335, 14.12.2013, s. 8).